**Referat af bestyrelsesmødet onsdag den 8. marts 2022 kl. 2000 hos Allan**

Til stede var Henrik, Ninna, Birgit, Allan og Lars (en del af tiden)

1. Godkendelse af dagsordenen

*Godkendt*

1. Godkendelse af referat

*Godkendt*

1. Forberedelse af generalforsamling

*Generalforsamlingen afholdes tirsdag den 5. april kl. 1930 hos Allan på adressen Valdemarsgade 1 B, første sal t.h.*

*Bestyrelsen har fra administrator modtaget udkast til årsberening og budget, hvortil der ikke var ændringer.*

*Der er fra Michael og Stine i nr. 83 femte sal t.v.kommet forslag om at købe en del af taget til brug for en tagterrasse. Bestyrelsen er af den opfattelse at en beslutning om frasalg – på trods af vedtægternes ordlyd – skal træffes at er flertal på 2/3 af ejendommens samlede fordelingstal.*

*Bestyrelsen har bedt forslagsstillerne om at fremkomme med et gennemarbejdet købstilbud, hvilket ikke er sket. Et tilbud om betaling af 100.000 kr. mener bestyrelsen er for lavt.*

1. Vandskade i lejlighederne 1 A 2. og 3. sal t.v.

*Arbejdet i lejligheden, Valdemarsgade 1 A anden sal t.v., skrider frem, og det er formentlig afsluttet om ca. 2 uger, så sagen kan lukkes.*

1. Udskiftning af ejendommens vandrør

*Vi har et tilbud fra bbbVVS, men vil gerne have endnu et. Det arbejdes der på, men det er p.t. vanskeligt at finde et VVS-firma med ledig kapacitet.*

1. Forslag om salg af tagareal til terrasse på tag

*Se under punkt 3.*

1. Reparation af rør i lejligheden nr. 83 første sal t.v. Hul i nedsænket loft.

*I forbindelse med vandskaden i 1 A 2. og 3. sal t.v. blev det opdaget at der var et rustent rør, som skulle udskiftes. Dette var ikke en del af forsikringsskaden. For at komme til at skifte røret måtte smeden åbne et hul i det forsænkede loft i nr. 83 første sal t.v. Det er de enkelte ejeres pligt at sørge for fri adgang til ejendommens installationer, så foreningen kan ikke påtage sig den udgift, der vil være ved at reparere loftet.*

1. Pulterrum til lejligheden 1 A stuen t.v.

*Det ser ud som om pulterrum nr. 2 ikke er blevet tildelt nogen lejlighed. Ninna vil undersøge sagen.*

1. Tømrerarbejder på ejendommen: rep. af vinduer hos Martin, rep. af gadedør i nr. 83, rep. af døre til lejlighederne i nr. 83 og nr. 1 A

*Justeringen af medlemmernes entredøre skulle være ordnet. Der mangler lidt reparation af de tre gadedøre og af vinduer i 1 B 5. sal t.h.*

1. Fornyelse af vedtægter

*Udestår*

1. Eventuelt

*Lars undersøger markedet for græs til skralderummets tag.*

**Næste bestyrelsesmøde afholdes i forbindelse med generalforsamlingen.**